Josh Saviano

Josh Saviano (o tshotswe ka 31 Mopitlwe 1976) ke mmueledi wa kwa Amerika le 

motshameki wa bogologolo wa ngwana yo o neng a tshameka tsala e kgolo ya ga Kevin Arnold, Paul Pfeiffer, mo thelebišeneng ya ABC ya The Wonder Years.

 Botshelo jwa gagwe 
Saviano o tsholetswe kwa White Plains, New York mme a golela kwa North Caldwell, New Jersey."Thechat". Washington Post. August 7, 2006. Retrieved February 17, 2011Mmaagwe ke Mojuta mme rraagwe ke Mo-Italy-Amerika.Green, Tom (April 11, 1989). "Josh Saviano, no small 'Wonder'". USA Today. Retrieved February 17, 2011

 go tshameka 
Seabe sa gagwe mo The Wonder Years e ne e le sengwe sa ditiro tsa gagwe di le mmalwa mo thelebisheneng kgotsa mo difiliming. O ne a tlhagelela la ntlha mo thelebišeneng ka go tshameka karolo e le nngwe mo papatsong ya setlolo sa meno sa Aim. Ditiro tse dingwe tsa ga Saviano e ne e le Kid Belz mo filiming ya The Wrong Guys ka 1988 le Max Plotkin mo filiming ya thelebišene ya Camp Cucamonga ka 1990. O ne a tlhagelela mo filiming ya The Wizard ya 1989 e e neng e tshamekwa ke Fred Savage. O ne a tshameka mo lenaneong la The Ray Bradbury Theatre ka 1989 jaaka Willie le mo Reading Rainbow le Fun House jaaka ene ka sebele. Saviano o kile a bo a tshameka mo papatsong ya thelebishene ya Oldsmobile Silhouette. 

Morago ga gore The Wonder Years e fele ka 1993, Saviano o ne a tlogela go tshameka, a ya kwa kholetšheng mme a nna mmueledi, mme go tloga ka 2014 go ya go 2015, Saviano o ne a boela mo thelebišeneng mo dikgaolong di le tharo tsa Law & Order: Special Victims Unit, koo moanelwa wa gagwe a neng a mo etsa mo botshelong jwa nnete, jaaka mmueledi.

 Tiro 
Saviano o ne a ithutela saense ya dipolotiki kwa Yunibesithing ya Yale, koo a neng a nna moporesidente wa Sigma Nu fraternity."Josh Saviano Law School" Fa a sena go aloga ka 1998, o ne a dira ka lobakanyana e le mothusi wa mmueledi mo ofising ya molao kwa New York City. Ka 2000, o ne a berekela khampani ya Internet pele a bona dikirii ya J.D. kwa Benjamin N. Cardozo School of Law kwa Yunibesithing ya Yeshiva. O ne a amogelwa mo lekgotleng la New York. O ne a tsenela feme ya molao ya Morrison Cohen LLP a nna Senior Counsel ka 2011 mme a nna Partner ka 2013."Welcome to Morrison Cohen LLP - Home". morrisoncohen.com. Archived from the original on April 2, 2006. Retrieved January 12, 2022.O ne a tlogela Morrison Cohen ka 2015 go simolola dikgwebo tse pedi: JDS Legal e e leng feme ya molao le Act 3 Advisors e e leng baeletsi ba ba tumileng. 

 Metswedi